**NGe** – беларускі гурт, прадстаўнік альтэрнатыўнага року.

Гурт NGe быў створаны ў 2008 годзе ў горадзе Мінску трыма студэнтамі Беларускага нацыянальнага тэхнічнага ўніверсітэта. У першапачатковы склад уваходзілі: Ягор Кашура (гітара), Аляксандр Жыгалаў (гітара), Антон Аленіч (бас-гітара). Неўзабаве да гурта далучыўся ударнік Павел Заяц.

Назва калектыву не паддаецца тлумачэнню: час ад часу яе значэнне змянялася; зараз жа NGe - проста спалучэнне літар і гукаў.

Спачатку рэпертуар NGe складаўся пераважна з кавер-версій гуртоў Black Sabbath, Metallica, System of a Down, Scorpions. Па меры з’яўлення ўласных кампазіцый паўстала пытанне аб пастаянным вакалісце. Да гурта далучылася Вольга Баразна, якая разам з Ягорам Кашурай таксама з’яўляецца аўтарам тэкстаў песень калектыву. У гэтым складзе гурт выступіў на некалькіх фестывалях і конкурсах.

У 2010 годзе Антон Аленіч пакінуў калектыў. На працягу гэтага года праз NGe прайшло некалькі бас-гітарыстаў. У 2011 годзе з прыходам Уладзіміра Макарэвіча склад гурта стабілізаваўся.

NGe удзельнічаюць у фестывалях, якія лічаць для сябе знакавымі: «Rock Smena» (Масква, 20.05.2012, арганізаваны гуртом Lumen і кампаніяй Sennheiser), «Emergenza» (Мінск, 04.05.2014), «Суседні мір» (Мінск, 31.05.2014), «Амбасовішча» (Мінск, 28.08.2014).

Адначасова наспявала патрэба ў студыйным увасабленні ўласнага матэрыялу. З 2013 года з’яўляюцца EP і сінглы, якія, нягледзячы на ​​невялікі аб’ём (ад 1 да 5 кампазіцый), тым не менш, маюць канцэптуальнасць, якая, у сваю чаргу, вызначаецца двума характэрнымі рысамі творчасці гурта, непарыўна звязанымі паміж сабой - філасафічнасцю ды інтэртэкстуальнасцю. Абедзве гэтыя рысы знайшлі адлюстраванне ў прэс-рэлізах да EP і сінглаў , а таксама ў радыёперадачах, якія выйшлі на рэспубліканскім «Радыё Сталіца» - «Бліжэй да зорак» і «Крок да рока», у якіх удзельнікі калектыву даюць тлумачэнне сваім кампазіцыям.

Сваю музычную стылістыку ўдзельнікі калектыву вызначаюць ўсёахопным тэрмінам «альтэрнатыўны рок».

У 2016 годзе музыканты прадставілі дэбютны альбом «Мы».

Дыскаграфія і відэаграфія
-------------------------

* «Зачем» (EP, 2013)
* «Комната 101» (сінгл, 2013)
* «Толькі мы» (сінгл, 2014)
* «Дзіўны час» (EP, 2014)
* «Мы» (альбом, 2016)
* "Утро" (сінгл, 2018)
* "Новы дзень" (сінгл, 2018)

### Відэаграфія

* «Ждать тебя», 2014
* «Толькі мы», 2016

Зноскі
------

1. ↑  "Белорусская РОК-группа NGe"(недаступная спасылка)
2. 1 2  NGe, альтернатыўны рок **(нявызн.)**(недаступная спасылка). Архівавана з першакрыніцы 30 мая 2012. Праверана 17 верасня 2015.
3. 1 2  Профіль гурта NGe на старонцы фестываля "Окна открой"
4. ↑  "Новая "Красная Шапочка": премьера клипа группы NGe TUT" | AFISHA.TUT.BY Архівавана 31 кастрычніка 2014.
5. ↑  NGe — Дзіўны час | Musecube. Территория творческой свободы.
6. ↑  "Группа NGe презентует антиутопический сингл" | Ultra-Music
7. ↑  "Группа NGe выпустила новый мини-альбом" | Ultra-Music
8. ↑  Группа NGe констатирует "Дзіўны час" (+слушать) | Experty.by — беларуская музыка
9. ↑  Бліжэй да зорак. Радыё Сталіца. | Радыё Беларусі(недаступная спасылка)
10. ↑  Бліжэй да зорак. Радыё Сталіца, 24.10.2014. Гость – Ольга Борозна | Радио Беларуси(недаступная спасылка)
11. ↑  NGe, rock/alternative Архівавана 30 жніўня 2015.
12. 1 2  NGe прадставілі дэбютны альбом (+слухаць) / Experty.by
13. ↑  «Зачем», EP | Bandcamp - Discover amazing new music and directly support the artists who make it
14. ↑  «Комната 101», сінгл | Bandcamp - Discover amazing new music and directly support the artists who make it
15. ↑  «Толькі мы», сінгл | Яндекс.Музыка
16. ↑  Группа NGe констатирует "Дзіўны час" (+слушать) / Experty.by
17. ↑  «Утро», сінгл | Яндекс.Музыка Архівавана 12 студзеня 2020.
18. ↑  «Новы дзень», сінгл | Яндекс.Музыка Архівавана 12 студзеня 2020.
19. ↑  Кліп на песню «Ждать тебя» | YouTube

Спасылкі
--------

* Афіцыйны сайт Архівавана 12 студзеня 2020.
* YouTube(недаступная спасылка)
* Instagram
* Старонка гурта ВКонтакте Архівавана 14 студзеня 2020.
* Старонка гурта на Facebook